கேள்வி: நல்லூர் சின்னத்தம்பிப் புலவர் என்பது என்ன?
பதில்: நல்லூர் சின்னத்தம்பிப் புலவர் (''Nallur Chinnathambi Pulavar'') யாழ்ப்பாணம் நல்லூர் (யாழ்ப்பாணம்) சேர்ந்தவர். ஏழு வயதிலேயே பாடல்கள் இயற்ற ஆரம்பித்தவர். 18ம் நூற்றாண்டு-19ம் நூற்றாண்டு நூற்றாண்டைச் சேர்ந்தவர். இவரின் தந்தையார் வில்வராய முதலியார், ஒல்லாந்தர் அரசினால் “தேச வழமை” நூலை திருத்தி அமைக்க பணிக்கப்பட்ட அறிஞர்.
கேள்வி: நல்லூர் சின்னத்தம்பிப் புலவர் - அரங்கேற்றம் பற்றி தகவல் சொல்.
பதில்: சின்னத்தம்பிப் புலவர் பதினைந்து வயசளவிற் சிதம்பரம் நடராசர் கோயில் சென்று தலயாத்திரை செய்து மீளும்போது வேதாரணியம் அடைந்து அங்கே ''மறைசையந்தாதி'' பாடி அரங்கேற்றினார். அப்போது அவ்வாதீனத்து வித்துவானாகிய சொக்கலிங்கதேசிகர் என்பவர் சொல்லிய பின்வரும் கவி அவருடைய இயல்பை விளக்குகின்றது: :செந்தா தியன்மணிப் பூம்புலி யூரரைச் சேர்ந்துநிதம் :சிதா தியானஞ்செய் வில்லவ ராயன் றிருப்புதல்வன் :நந்தா வளஞ்செறி நல்லைச்சின் னத்தம்பி நாவலன்சீர் :அந்தாதி மாலையை வேதாட வேசர்க் கணிந்தனனே.
கேள்வி: நல்லூர் சின்னத்தம்பிப் புலவர் - இயற்றிய பிரபந்தங்கள் பற்றி நீங்கள் என்ன அறிந்துள்ளீர்கள்?
பதில்: * ''மறைசையந்தாதி'' - இது வேதாரணியேசுரர் மேற் பாடப்பெற்றது. இதற்கான உரையை உடுப்பிட்டி அ.சிவசம்புப் புலவரும், மதுரை மாகா வித்துவான் சபாபதி முதலியார் எழுதியுள்ளார்கள் * ''கல்வளையந்தாதி'' - இது யாழ்ப்பாணம், சண்டிலிப்பாய் கல்வளையில் உள்ள விநாயகர் மீது பாடப் பெற்றது. இதற்கான உரையை வல்வெட்டித்துறை இயற்றமிழ்ப் போதகாசிரியர் ஸ்ரீ.வைத்திலிங்கம் பிள்ளை எழுதியுள்ளார். * ''கரவை வேலன் கோவை'' - கரவெட்டி பிரபு திலகராகிய வேலாயுதம் பிள்ளை மேற் பாடப்பட்டது. இக்கோவையை அரங்கேற்றியபோது ஒவ்வொரு செய்யுட்கும் ஒவ்வொரு பொற்றேங்காய் பரிசாக அளிக்கப்பட்டதாக கூறப்பட்டுள்ளது. இச் செய்யுட்கள் சுன்னாகம் அ.குமாரசுவாமிப்புலவர் அவர்களால் “செந்தமிழ்” பத்திரிகையில் வெளியிடப்பட்டது. *''பறாளை விநாயகர் பள்ளு'' - சுழிபுரம், பறாளை என்னும் இடத்திலுள்ள விநாயகப் பெருமானின் மேற் பாடப்பட்டது. * ''நாலு மந்திரி கும்மி''ஞானசித்தி (இதழ்), கரவெட்டி, சனவரி 14, 1935 - இது சண்டிலிப்பாய் எம். வேலுப்பிள்ளை என்பவரால் யாழ்ப்பாணம், கரவெட்டி, ஞானசித்தியந்திரசாலையில் 1934 இல் பதிக்கப்பெற்றது. இந்நூல் மீண்டும் 2004-ஆம் ஆண்டில் மூல ஏட்டுச் சுவடியில் இருந்து புலவர் ச. திலகம் என்பவரின் பதிப்பில் தஞ்சாவூர் சரசுவதி மகால் நூலகம் வெளியிட்டது. ''நாலு மந்திரி கதை'' எனப் பிரபலமான இக்கதை கும்மி வடிவில் எழுதப்பட்டது இதுவொன்றே ஆகும்.